Lav et referat af nedenstående tekst:

Tekst:
I takt med, at den kinesiske middelklasse vokser sig større og rigere, efterspørger Kina større og større mængder af svinekød - og det kommer blandt andet fra Danmark. Specielt fordi kineserne er villige til at give en højere pris for de danske svin, end de kan sælges for i Europa. Svineproducenterne får cirka 15 øre mere per kilo kød, når de sælger til Kina. Men for danskerne kan kinesernes smag for svin komme til at betyde, at flæskestegen bliver dyrere, fordi de høje kinesiske priser trækker de europæiske priser med op. Siden sommer er priserne på svinekød i Kina steget med 30-40 procent. - Den øgede rigdom betyder, at kineserne i stigende grad vil have de samme udskæringer som europæerne, og så presses prisen op i Europa. En situation, der meget hurtigt kan blive aktuel, siger Søren Tinggard, underdirektør i fødevarevirksomheden Danish Crown. Grisehoveder- og ører har traditionelt set været i høj kurs i Kina, men ifølge Danish Crown har kineserne de seneste måneder også købt spareribs og brystflæsk, som også er populære udskæringer hos europæerne. I det første halve år af 2010 eksporterede Danmark ifølge en opgørelse fra Landbrug & Fødevarer 72.851 tons svinekød til Kina, og i det første halve år af 2011 var det tal steget til 91.313 tons.

Referat:
Flæskestegen bliver snart dyrere, fordi kineserne har fået
smag for svin og er villige til at betale godt.